als_Latn dik_Latn nus_Latn
Ndihmojuni fizikanëve të "CERN-it" në hulumtimin e ardhshëm
Më shumë se dy vjet që kur fizikanët zbuluan Thërrmijën e Higsit, ende ka shumë gjëra që nuk i dimë për këtë thërrmijë. Tani, ata kërkojnë ndihmën tuaj për ta bërë zbulimin tjetër për këtë thërrmijë. Këtë e bëjnë me projektin "Higgs Hunters". Po, fizikanët më të mençur në botë e kërkojnë ndihmën tuaj.
Thërrmija e Higsit u zbulua në Zvicër, në përshpejtuesin më të madh të thërrmijave në botë. Ndoshta duket çuditshëm, që përkrah teknologjisë së përparuar, fizikanët kërkojnë ndihmën tuaj. Por, kur bëhet fjalë për disa detyra, truri i njeriut është megjithatë më i përparuar dhe më i mirë prej algoritmeve.
Të dhënat fitohen kur Përplasësi i Madh i Hadroneve i përplas rrezet e protoneve me shpejtësi të përafërt me atë të dritës. Kur thërrmijat përplasen, prodhojnë thërrmija të reja, ndonjëherë Thërrmija të Higsit. Por, kjo thërrmijë mund të ekzistojë vetëm një pjesë të sekondës, para se të zbërthehet në thërrmija tjera.
Modeli i cili i spjegon thërrmijat dhe lidhjet e tyre reciproke është treguar i suksesshëm, por fizikanët mendojnë që nuk është i plotë. Këtu hyn ndihma juaj.
Bashkëpunëtorit e rinj të fizikanëve të CERN-int do të mbikqyrin fotografi prej Përplasësit të Madh të Hadronit dhe do të mundohen të gjejnë lidhje ndërmjet thërrmijave. Të dhënat do të jenë kombinim i të dhënave reale nga Përplasësi i Madh i Hadronit dhe të dhëna nga simulimet kompjuterike.
als_Latn als_Latn als_Latn als_Latn als_Latn als_Latn